CELEX: 32022D0451
Language: bg
Date: 2022-03-03 00:00:00
Title: Решение (ЕС) 2022/451 на Съвета от 3 март 2022 година за разрешаване на започването на преговори от името на Европейския съюз за международно споразумение относно предотвратяването, готовността и реакцията при пандемия, както и за допълнителни изменения на Международните здравни правила (2005 г.)

21.3.2022   
               
               
                  BG
               
               
                  Официален вестник на Европейския съюз
               
               
                  L 92/1
               
            
         РЕШЕНИЕ (ЕС) 2022/451 НА СЪВЕТА
         от 3 март 2022 година
         за разрешаване на започването на преговори от името на Европейския съюз за международно споразумение относно предотвратяването, готовността и реакцията при пандемия, както и за допълнителни изменения на Международните здравни правила (2005 г.)
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 168, параграф 5 във връзка с член 218, параграфи 3 и 4 от него,
         като взе предвид препоръката на Европейската комисия,
         като има предвид, че:
         
                     (1)
                  
                  
                     На 31 май 2021 г. с Решение WHA74(16) на 74-тата Световна здравна асамблея (СЗА) се призовава за свикването на извънредна сесия, за да се разгледат ползите от разработването на конвенция, споразумение или друг международен инструмент на Световната здравна организация (СЗО) относно готовността и реакцията при пандемия с оглед на установяването на междуправителствен процес за изготвяне и договаряне на такава конвенция, споразумение или инструмент.
                  
               
                     (2)
                  
                  
                     На 1 декември 2021 г. с Решение SSA2(5) на втората извънредната сесия на СЗА, беше взето решение да се създаде междуправителствен орган за преговори, в който могат да участват всички държави членки на СЗО, асоциирани членове, както и регионални организации за икономическа интеграция, с цел изготвянето и договарянето на конвенция, споразумение или друг международен инструмент на СЗО относно предотвратяването, готовността и реакцията при пандемия, с оглед на приемане съгласно член 19 или съгласно други разпоредби на Устава на СЗО, по преценка на междуправителствения орган за преговори.
                  
               
                     (3)
                  
                  
                     На 20 януари 2022 г. генералният директор на СЗО представи на държавите страни текста на предложението за изменения на Международните здравни правила (2005 г.) (МЗП), предложен от Съединените американски щати съгласно член 55, параграф 1 от МЗП;
                  
               
                     (4)
                  
                  
                     На 150-ата сесия на Изпълнителния борд на СЗА, която се проведе от 24 до 29 януари 2022 г., беше взето решение настойчиво да бъдат призовани държавите — членки на СЗО и, ако е приложимо — регионалните организации за икономическа интеграция, да предприемат всички подходящи мерки за разглеждане на евентуални изменения на МЗП.
                  
               
                     (5)
                  
                  
                     По въпросите, които попадат в обхвата на компетентност на Съюза, Съюзът следва да участва, наред със своите държави членки, по въпросите, които попадат в обхвата на тяхната компетентност, в преговорите по конвенция, споразумение или друг международен инструмент относно предотвратяването, готовността и реакцията при пандемия, както и допълнителни изменения на МЗП, както е предвидено в Договора за Европейския съюз и Договора за функционирането на Европейския съюз (ДФЕС).
                  
               
                     (6)
                  
                  
                     В съответствие с член 6 и член 168, параграф 5 от ДФЕС в областта на опазването и подобряването на човешкото здраве, включително по отношение на борбата с тежките трансгранични проблеми, както и наблюдението, ранното оповестяване и борбата със сериозните трансгранични здравни заплахи, с действията на Съюза следва да се подкрепят, координират или допълват действията на държавите членки.
                  
               
                     (7)
                  
                  
                     В съответствие с член 168, параграф 7 от ДФЕС отговорностите на държавите членки що се отнася до определянето на тяхната здравна политика, както и в организирането и предоставянето на здравни услуги и медицински грижи, включително управлението на здравните услуги и медицинските грижи, както и разпределянето на ресурсите, които са им предоставени, следва да бъдат изцяло зачитани по време на целия процес на преговори.
                  
               
                     (8)
                  
                  
                     Настоящото решение не засяга разделението на компетентностите между Съюза и неговите държави членки или участието на държавите членки в преговорите в съответствие с Договорите.
                  
               
                     (9)
                  
                  
                     В съответствие с принципа на лоялно сътрудничество Комисията и държавите членки следва да си сътрудничат тясно по време на преговорния процес, включително чрез редовни контакти с техническите експерти и представителите на държавите членки в Женева.
                  
               
                     (10)
                  
                  
                     За тази цел практическите договорености, които ще се прилагат при провеждането на преговорите, следва да бъдат определени колкото е възможно по-скоро, по-специално с оглед на осигуряването на ефективно сътрудничество между договарящия на Съюза и държавите членки, без да се засяга ролята на специалния комитет по смисъла на член 218, параграф 4 от ДФЕС.
                  
               
                     (11)
                  
                  
                     Съветът следва да преразгледа и доразвие указанията за водене на преговори, съдържащи се в допълнението към настоящото решение, по целесъобразност в зависимост от развитието на преговорите.
                  
               
                     (12)
                  
                  
                     Преговорите ще се проведат в контекста на работата на СЗО,
                  
               ПРИЕ НАСТОЯЩОТО РЕШЕНИЕ:
         
            Член 1
            
               1.   Комисията се упълномощава да договори от името на Съюза, по въпросите, които попадат в обхвата на компетентност на Съюза, в съответствие с Договорите, международно споразумение относно предотвратяването, готовността и реакцията при пандемия, както и допълнителни изменения на МЗП съответно в рамките на Решение SSA2(5) на СЗА от 1 декември 2021 г. и на Решение EB150(3) на Изпълнителния съвет на СЗО от 26 януари 2022 г.
            
            
               2.   Преговорите се водят въз основа на указанията за водене на преговори, които се съдържат в допълнението (1) към настоящото решение. Тези указания се преразглеждат и доразвиват по целесъобразност в зависимост от развитието на преговорите.
            
         
         
            Член 2
            
               1.   Преговорите се провеждат в тясна консултация с работна група „Обществено здравеопазване“, която се определя за специален комитет по смисъла на член 218, параграф 4 от ДФЕС.
            
            
               2.   Комисията докладва и се консултира редовно със специалния комитет. По искане на Съвета Комисията докладва на Съвета за провеждането на преговорите и за резултатите от тях, включително в писмена форма.
            
         
         
            Член 3
            Адресат на настоящото решение е Комисията.
         
         
            Съставено в Брюксел на 3 март 2022 година.
            
               
                  За Съвета
               
               
                  Председател
               
               G. DARMANIN
            
         
         
            (1)  Вж. документ ST 6133/22 ADD 1 на http://register.consilium.europa.eu.